
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 6 


13 Ιανουάριου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

1. Τροποποίηση του υπ’ αριθμ. 246/1998 ΠΔ (ΦΕΚ 183 

Α /31.7.1998) «Αξιολόγηση των μαθητών του Ενιαί¬ 
ου Λυκείου». 1 

2. Ανακατανομή μιάς οργανικής (1) θέσεως Προέδρου 

Εφετών τεσσάρων (4) Εφετών, μιάς (1) Εισαγγελέ- 
ως Εφετών και μιάς (1) Αντεισαγγελέως Εφετών 
των Πολιτικών και Ποινικών Δικαστηρίων της Χώ¬ 


ρας. 2 

3. Σύσταση στο Πυροσβεστικό Σώμα Υπηρεσίας με τον 
τίτλο «Διεύθυνση Αντιμετώπισης Εγκλημάτων 
Εμπρησμού (Δ.Α.Ε.Ε.). 3 

ΑΠΟΦΑΣΕΙΣ 

Τροποποίηση της ΣΝΠ 13/16.4.99 «Υποχρεωτικές κα¬ 
ταθέσεις στην Τράπεζα της Ελλάδος από πιστωτι¬ 
κά ιδρύματα των οποίων η πιστωτική επέκταση 
υπερβαίνει προβλεπόμενα όρια». 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 1 
Τροποποίηση του υπ’ αριθμ. 246/1998 ΠΔ (ΦΕΚ 183 
Α731.7.1998) «Αξιολόγηση των μαθητών του Ενιαίου 
Λυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του Ν. 
2525/97 (ΦΕΚ 188 Α723.9.97) «Ενιαίο Λύκειο, πρόσβαση 
των αποφοίτων του στην Τριτοβάθμια Εκπαίδευση, αξιο¬ 
λόγηση του εκπαιδευτικού έργου και άλλες διατάξεις». 

2. Τις διατάξεις του άρθρου 7 παρ. 5 περ. ζ', του άρθρου 
8 παρ. 9περ. στ' και του άρθρου 32 παρ. 6 του Ν. 1566/85 
(ΦΕΚ 167 Α730.9.1985) «Δομή και λειτουργία της Πρωτο¬ 
βάθμιας και Δευτεροβάθμιας εκπαίδευσης και άλλες δια¬ 
τάξεις». 


3. Τις διατάξεις του ΠΔ 246/1998 (ΦΕΚ 183 Α731.7.1998) 
«Αξιολόγηση των μαθητών του Ενιαίου Λυκείου», όπως 
τροποποιήθηκε μετά Π.Δ. 94/1999 (ΦΕΚ 100 Α722.5.1999) 
και 188/99 (ΦΕΚ 175Α'). 

4. Τις διατάξεις του άρθρου 29Ατου Ν. 1558/1985 και 
του άρθρου 27του Ν. 2081/1992 (ΦΕΚ 154 Α'), όπως αντι- 
καταστάθηκαν με το άρθρο 1 παρ. 2 του Ν. 2469/1997 
(ΦΕΚ 38 Α'). 

5. Το γεγονός ότι από το παρόν δεν προκαλείται δαπά¬ 
νη σε βάρος του τακτικού προϋπολογισμού για το τρέχον 
και τα επόμενα οικονομικά έτη. 

6. Την υπ’ αριθμ. 24/1999 γνώμη του Παιδαγωγικού Ιν¬ 
στιτούτου. 

7. Την υπ’ αριθμ. 468/1999 γνωμοδότηση του ΣτΕ, μετά 
από πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Άρθρο μόνο 

Αντικαθιστούμε το άρθρο 29του ΠΔ246/1998 (ΦΕΚ 183 
Α), όπως τροποποιήθηκε και συμπληρώθηκε με τα αριθμ. 
94/1999 (ΦΕΚ 101 Α) και 188/1999 (ΦΕΚ 175 Α) Προεδρι¬ 
κά Διατάγματα, ως ακολούθως: 

1. Η Επιτροπή του Βαθμολογικού Κέντρου μετά την ολο¬ 
κλήρωση της βαθμολόγησης, παραδίδει τα γραπτά των 
προαγωγικών και απολυτηρίων εξετάσεων στον Πρόεδρο 
της οικείας Νομαρχιακής Επιτροπής, ο οποίος μεριμνά 
για τη φύλαξή τους σε κατάλληλο χώρο σχολικής μονά¬ 
δας ή άλλου δημόσιου κτιρίου της οικείας Νομαρχίας. 

2. Τα γραπτά δοκίμια των μαθητών, μετά την παραλαβή 
τους από τη Νομαρχιακή Επιτροπή, ταξινομούνται, αρχει¬ 
οθετούνται και φυλάσσονται από αυτή ως τις 15 Μάίου 
του επόμενου σχολικού έτους, οπότε και καταστρέφονται 
με πράξη της. 

3. Οι διατάξεις του παρόντος εφαρμόζονται και για τα 
γραπτά δοκίμια του σχολικού έτους 1998 - 99. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 28 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 2 
Ανακατανομή μιάς οργανικής (1) θέσεως Προέδρου Εφε- 
τών τεσσάρων (4) Εφετών, μιάς (1) Εισαγγελέως Εφε- 
τών και μιάς (1) Αντεισαγγελέως Εφετών των Πολιτι¬ 
κών και Ποινικών Δικαστηρίων της Χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1) Του άρθρου 3, παρ.2, εδ.α', περ. α.α' του Ν. 
1756/1988 «Κώδικας οργανισμού δικαστηρίων και κατά¬ 
στασης δικαστικών λειτουργών» (Α' 35). 

2) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137) όπως προσετέθησαν με το 
άρθρο 27 του Ν. 2081/1992 (Α' 154) και τροποποιήθηκαν 
με το άρθρο 1 παρ. 2α του Ν. 2469/1997 (Α'38). 

Β. Τις αριθ. 311/9.9.1999, 348/25.10.1999 και 

426/15.12.1999 γνώμες του Προέδρου του Αρείου Πάγου 
αφού έλαβε υπόψη του την αιτιολογημένη πρόταση του 
Τριμελούς Συμβουλίου Διεύθυνσηςτου Εφετείου Αθηνών. 

Γ. Τις αριθ. 2694/9.9.1999 και 426/15.12.1999 γνώμες 
του Εισαγγελέα του Αρείου Πάγου αφού έλαβε υπόψη 
του την αιτιολογημένη πρόταση του Διευθύνοντος την Ει¬ 
σαγγελία Εφετών Αθηνών. 

Δ. Το γεγονός ότι το παρόν διάταγμα δεν προκαλεί επι¬ 
πλέον δαπάνη σε βάρος του Κρατικού προϋπολογισμού. 

Ε. Την 474/1999 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Δικαιοσύνης, 
αποφασίζουμε: 

Άρθρο 1 

Συνιστώμεν μία (1) οργανική θέση Προέδρου Εφετών, 
τέσσερις (4) Εφετών, μία (1) Εισαγγελέα Εφετών και μία (1) 
Αντεισαγγελέα Εφετών στο Εφετείο και στην Εισαγγελία 
Εφετών Λαμίας με αντίστοιχη μείωση των οργανικών θέσε¬ 
ων του Εφετείου και της Εισαγγελίας Εφετών Αθηνών. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

□ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 3 
Σύσταση στο Πυροσβεστικό Σώμα Υπηρεσίας με τον τίτ¬ 
λο «Διεύθυνση Αντιμετώπισης Εγκλημάτων Εμπρη¬ 
σμού (Δ.Α.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (α), (β) και (στ) του 


Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το άρθρο αυτό αντικαταστάθηκε από 
την παρ. 1 του άρθρου 1 του Ν. 1590/1986. 

β. Του άρθρου 1 παρ. 2 του Ν. 1590/1986 «Τροποποίη¬ 
ση διατάξεων του Ν. 1481/1984 “Οργανισμός Υπουργεί¬ 
ου Δημόσιας Τάξης" και άλλες διατάξεις» (Α' 49). 

γ. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1998 (Α' 54) και αντικαταστάθηκε 
με το άρθρο 1 παρ. 2α του Ν. 2649/1997 (Α'38). 

ε. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α 51). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την 518/1999 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Σύσταση - Αποστολή 

1. Συνιστάται στο Πυροσβεστικό Σώμα, Ειδική Υπηρε¬ 
σία, με τον τίτλο «Διεύθυνση Αντιμετώπισης Εγκλημάτων 
Εμπρησμού (Δ.Α.Ε.Ε.)» η οποία εδρεύει στην Αθήνα, έχει 
εδαφική αρμοδιότητα στο Νομό Αττικής, λειτουργεί σε 
24ωρη βάση, υπάγεται απευθείας στο Αρχηγείο του Πυ¬ 
ροσβεστικού Σώματος και έχει ως κύρια αποστολή τη δια¬ 
τήρηση και προστασία της δημόσιας ασφάλειας από τα 
εγκλήματα εμπρησμού. 

2. Η Δ.Α.Ε.Ε. αποτελεί την Προϊσταμένη Αρχή σε θέμα¬ 
τα αρμοδιότητάςτης, καθοδηγεί, κατευθύνει και συντονί¬ 
ζει τη δράση των Ανακριτικών Γ ραφείων, αυτοτελών και 
μη, των Υπηρεσιών του Πυροσβεστικού Σώματος καθώς 
και του προσωπικού τους, στο οποίο διαβιβάζει τις ανα¬ 
γκαίες οδηγίες και διαταγές για την επιτυχή διεξαγωγή 
του έργου τους και επιπλέον : 

α. Ενεργεί για την πρόληψη και καταστολή κάθε ενέρ¬ 
γειας, από οποιονδήποτε και αν προέρχεται, που στοχεύ¬ 
ει στην πρόκληση, με οποιονδήποτε τρόπο και μέσο, 
εμπρησμού, που στρέφεται και απειλεί τη δημόσια ασφά¬ 
λεια. 

β. Επιλαμβάνεται της διερεύνησης και του χειρισμού 
εξαιρετικά σοβαρών περιστατικών εμπρησμού, όπως εί¬ 
ναι ιδίως αυτός που προκαλείται από οργανωμένη εγκλη¬ 
ματική δράση, αυτός που απειλεί ευρύτερο κύκλο εννό- 
μων αγαθών, αυτός που από τον τρόπο και μέσο δράσης, 
τις ενδείξεις και τις επικρατούσες συνθήκες εκτιμάται ότι 
προκαλεί το κοινό αίσθημα και αυτός που έχει πολιτικό 
στόχο ή αποσκοπεί στη διατάραξη της δημόσιας τάξης. 

γ. Την ανακάλυψη και σύλληψη ατόμων που φέρεται ότι 
διέπραξαν εμπρησμό και την αποστολή τους στον αρμό¬ 
διο Εισαγγελέα. 

δ. Συνδράμει, σε θέματα της καθ’ ύλην αρμοδιότητάς 
της, τις Υπηρεσίες του Πυροσβεστικού Σώματος και σε 
άλλες περιοχές της Επικράτειας, με πρόταση του Προϊ¬ 
σταμένου της και έγκριση του Αρχηγού. Οι Υπηρεσίες του 
Σώματος υποχρεούνται αμελλητί να γνωρίζουν στη 
Δ.Α.Ε.Ε., με κοινοποίηση στις ιεραρχικά προϊστάμενες εν¬ 
διάμεσες Υπηρεσίες, κάθε στοιχείο και πληροφορία, που 
σχετίζεται με την αποστολή της καθώς επίσης κάθε περί¬ 
πτωση σοβαρού εμπρησμού. 

ε. Δέχεται πληροφορίες, που σχετίζονται με την απο¬ 
στολή της, τις οποίες διαβιβάζει αμέσως αρμοδίως ή 
αξιοποιεί αυτές κατάλληλα, κατά περίπτωση. 

στ. Συνεργάζεται και ανταλλάσσει πληροφορίες και 
στοιχεία, σχετικές με το αντικείμενο της αποστολής της, 
με άλλες αρμόδιες Υπηρεσίες του εσωτερικού και εξωτε¬ 
ρικού. Οι Αστυνομικές, Λιμενικές, Στρατιωτικές καιλοιπές 
Αρχές και Υπηρεσίες υποχρεούνται, όταν παρίσταται 
ανάγκη ή τους ζητηθεί, να συνδράμουν άμεσα και αποτε¬ 
λεσματικά το προσωπικό της για την επιτυχή εκπλήρωση 
του έργου της. 

ζ. Οι βαθμοφόροι της Δ.Α.Ε.Ε. έχουν δικαίωμα πρόσβα¬ 
σης στα αρχεία των Υπηρεσιώντου Σώματος, ύστερα από 
ενημέρωση των προϊσταμένων τους. Επίσης μπορεί να 
ζητούν πληροφοριακά στοιχεία που σχετίζονται με την 
αποστολή της και με σκοπό την υποβοήθηση του έργου 
της, από άλλες κρατικές αρχές οργανισμούς και επιχει¬ 
ρήσεις κοινής ωφέλειας, Ν.Π.Δ.Δ., που οφείλουν να πα¬ 
ρέχουν τα στοιχεία αυτά. 

3. Στην έδρα κάθε Περιφερειακής Διοίκησης Πυροσβε¬ 
στικών Υπηρεσιών συγκροτείται, κατά την αντιπυρική πε¬ 
ρίοδο κάθε έτους, με απόφαση του Υπουργού Δημόσιας 
Τάξης, κλιμάκιο, στο οποίο αποσπάται ο αναγκαίος αριθ¬ 
μός Αξιωματικών Γενικών Υπηρεσιώντου Πυροσβεστικού 
Σώματος και της Ελληνικής Αστυνομίας και ειδικά για την 
Αττική το προσωπικό της Αστυνομίας προέρχεται από 
προσωπικό της Κρατικής Ασφάλειας και της Διεύθυνσης 
Αντιμετώπισης Εγκλημάτων Βίας και έχει ως αποστολή: 

α. Τη συλλογή και αξιολόγηση πληροφοριών που αφο¬ 
ρούν την πρόληψη εμπρησμών καθώς και την καταστολή 
κάθε ενέργειας από οποιονδήποτε και αν προέρχεται και 
στοχεύει στην με οποιονδήποτε τρόπο και μέσο πρόκλη¬ 
ση εμπρησμών σε δάση και δασικές εκτάσεις. 

β. Τη διερεύνηση, αντιμετώπιση και χειρισμό σοβαρών 
περιστατικών εμπρησμού σε δάση και δασικές εκτάσεις. 

γ. Την ανακάλυψη και σύλληψη δραστών εμπρησμού 
και 

δ. Συνεργάζεται με τις Πυροσβεστικές και Αστυνομικές 
Υπηρεσίες και συνδράμει στο ανακριτικό τους έργο τις 
αρμόδιες κατά τόπο Πυροσβεστικές Υπηρεσίες. 

Άρθρο 2 

Στελέχωση - Διάρθρωση - Εξοπλισμός 

1. Η Δ.Α.Ε.Ε., προϊστάμενος της οποίας τοποθετείται, 
Ανώτερος Αξιωματικός Γενικών Υπηρεσιώντου Σώματος, 
στελεχώνεται από την υπηρετούσα δύναμη του Πυρο¬ 
σβεστικού Σώματος με το αναγκαίο, ειδικά και κατάλληλα 
εκπαιδευμένο για την αποστολή της έργο, οι βαθμοφόροι 
της οποίας, ως Ειδικοί Ανακριτικοί Υπάλληλοι, σύμφωνα 
με το άρθρο 1 παρ.1 του Ν.Δ. 658/1970 (Α' 190) και το άρ¬ 
θρο 5 παρ.1 του Ν.2612/1998 (Α' 112),έχουν όλα τα δικαι¬ 
ώματα και υποχρεώσεις που προβλέπονται για αυτούς 
από την ισχύουσα νομοθεσία. Το προσωπικό της είναι δυ¬ 
νατόν να αποστέλλεται για εκπαίδευση στις αρμόδιες 
Υπηρεσίες της Αστυνομίας ή άλλες σχολές, μονάδες ή κέ¬ 
ντρα εκπαίδευσης του δημοσίου ή ιδιωτικού τομέα, του 
εσωτερικού ή εξωτερικού, ανάλογα με τις ειδικότερες 
ανάγκες της αποστολής της. 

2. Η Δ.Α.Ε.Ε. διαρθρώνεται εσωτερικά στα ακόλουθα 
Τμήματα με τις εξής αρμοδιότητες: 

α. Τμήμα 1 ο -Ερευνών-Επιχειρήσεων 

Το Τμήμα αυτό χειρίζεται τις σοβαρές περιπτώσεις 


εμπρησμού στις οποίες διενεργεί προανάκριση, και γενι¬ 
κά ενεργεί για την πρόληψη και καταστολή της εγκλημα¬ 
τικότητας που αφορά τους εμπρησμούς, (αστικούς και σε 
δάση) 

β. Τμήμα 2ο -Γ ραμματείας-Αρχείου 

Το Τμήμα αυτό εκτελεί τη γραμματειακή υποστήριξη 
της Δ.Α.Ε.Ε. και τηρεί τα καθοριζόμενα υπηρεσιακά βι¬ 
βλία καθώς και το Γενικό Αρχείο Εμπρηστών, από το 
οποίο παρέχει στις αρμόδιες Αστυνομικές, Διοικητικές 
και Δικαστικές Αρχές, όταν ζητηθεί, τα απαιτούμενα στοι¬ 
χεία. Εκδίδει από το εν λόγω Αρχείο τα ετήσια στατιστικά 
και άλλα χρήσιμα στοιχεία, τα οποία υποβάλλει στο Αρ¬ 
χηγείο Πυροσβεστικού Σώματος για υπηρεσιακή αξιολό¬ 
γηση και αξιοποίηση. 

3. Για την εκπλήρωση της αποστολής της εφοδιάζεται 
με τον αναγκαίο και κατάλληλο μηχανολογικό εξοπλισμό 
καθώς και τα απαιτούμενα σύγχρονα επιστημονικά, τεχνι¬ 
κά και υλικά μέσα και εξοπλισμό από τα διατιθέμενα στο 
Σώμα. Η επιστημονικοτεχνική υποστήριξή της παρέχεται 
από τις αρμόδιες Υπηρεσίες της Ελληνικής Αστυνομίας 
όπως η Διεύθυνση Εγκληματολογιών Ερευνών κ.α. 

4. Για τη σύνταξη των εκθέσεων ικανότητας των Αξιωμα- 
τικώντης Δ.Α.Ε.Ε. εφαρμόζονται ανάλογα τα ισχύονταστις 
λοιπές Ειδικές Υπηρεσίες του Πυροσβεστικού Σώματος. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα 5 Ιανουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

□ 

Α ΠΟΦΑΣΕΙ Σ 

(4) 

Πράξη Συμβουλίου Νομισματικής Πολιτικής 

Αριθμ. 28/19.12.1999 
(Άρθρο 12του Ν. 2548/97) 

Τροποποίηση της ΣΝΠ 13/16.4.99 «Υποχρεωτικές κατα¬ 
θέσεις στην Τράπεζα της Ελλάδος από πιστωτικά 
ιδρύματα των οποίων η πιστωτική επέκταση υπερβαί¬ 
νει προβλεπόμενα όρια». 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα2και7του Ν. 2548/1997 «Ρυθμίσεις για την 
Τράπεζα της Ελλάδος». 

β) Την Πράξη ΣΝΠ 13/16.4.99 «Υποχρεωτικές καταθέ¬ 
σεις στην Τράπεζα της Ελλάδος από πιστωτικά ιδρύματα 
των οποίων η πιστωτική επέκταση υπερβαίνει προβλεπό¬ 
μενα όρια», όπως ισχύει (τελευταία σχετική Πράξη ΣΝΠ 
18/14.9.99). 

γ) Το άρθρο 16 του Ν. 2744/25.10.99, με το οποίο η 31η 
Δεκεμβρίου 1999 ορίζεται ως αργία για τον χρηματοπι¬ 
στωτικό τομέα της οικονομίας. 

δ) Τις εξελίξεις στην αγορά τραπεζικών πιστώσεων, 
αποφάσισε: 

Να τροποποιήσει την Πράξη ΣΝΠ 13/16.4.99, όπως 
ισχύει, και να καθορίσει τα ακόλουθα: 

1. Τα πιστωτικά ιδρύματα των οποίων τα υπόλοιπα των 
δανείων κατά την 31η Μαρτίου 2000 υπερβαίνουντο αντί¬ 
στοιχο άθροισμα των υπολοίπων της 31ης Μαρτίου 1999 
κατά τα πιο κάτω ποσά ή ποσοστά, υπόκεινται στις ίδιες, 
ως προς το ποσό της κατάθεσης και τη διάρκειά της, δε¬ 
σμεύσεις που προβλέπονται στην Πράξη ΣΝΠ 13/16.4.99: 

α) Για το άθροισμα των υπολοίπων των πάσης φύσεως 
δανείων καταναλωτικής πίστης και δανείων προς το εσω¬ 
τερικό και εισαγωγικό εμπόριο (παράγρ. 1 της Πράξης 
ΣΝΠ 13/16.4.99), κατά ποσό που αντιστοιχεί σε ποσοστό 
12% ή ποσό δρχ 700 εκατ. 

β) Γ ια το άθροισμα των υπολοίπων των λοιπών κατηγο¬ 
ριών δανείων προς τον ιδιωτικό τομέα και τις δημόσιες 
επιχειρήσεις και οργανισμούς (παράγρ. 2 της Πράξης 
ΣΝΠ 13/16.4.99), κατά ποσό που αντιστοιχεί σε ποσοστό 
12% ή ποσό δρχ 850 εκατ. 

γ) Ειδικά για τα πιστωτικά ιδρύματα που άρχισαν να λει¬ 
τουργούν από 1.1.1998 και εφεξής και στα οποία δόθηκε 
η δυνατότητα εφαρμογής και δεύτερου εναλλακτικού 
ορίου σύμφωνα με την Πράξη ΣΝΠ 15/23.6.99, για την 
εφαρμογή των διατάξεων της παρούσας Πράξης τα αντί¬ 
στοιχα όρια αυξήσεων ορίζονται ως εξής: 

(ί) για τα δάνεια της ως άνω παραγράφου 1 (α), σε 70% 
του καταβεβλημένου κεφαλαίου τους. 

(ϋ) για τα δάνεια της ως άνω παραγράφου 1 (β) σε 80% 
του καταβεβλημένου κεφαλαίου τους. 


2. Για την κατηγορία των πάσης φύσεως δανείων κατα¬ 
ναλωτικής πίστης (κ.α. 11000, Υποδ. Νο 1) τα πιστωτικά 
ιδρύματα υπόκεινται σε πρόσθετη δέσμευση, κατά τα 
προβλεπόμενα στην Πράξη ΣΝΠ 16/28.7.99, εφόσον τα 
σχετικά υπόλοιπα της 31ης Μαρτίου 2000 υπερβαίνουν 
τα αντίστοιχα της 30ης Ιουνίου 1999, 

(ί) κατά ποσό που αντιστοιχεί σε ποσοστό 8,5% ή ποσό 
δρχ 260 εκατ. και 

(ϋ) ειδικά για τα πιστωτικά ιδρύματα που άρχισαν να λει¬ 
τουργούν από 1.1.1998 και εφεξής και στα οποία δόθηκε 
η δυνατότητα εφαρμογής και δεύτερου εναλλακτικού 
ορίου σύμφωνα με την Πράξη ΣΝΠ 15/23.6.1999, το αντί¬ 
στοιχο όριο αυξήσεως ορίζεται σε 30% του καταβεβλη¬ 
μένου κεφαλαίου τους. 

3. Το κατά κατηγορία δανείων ποσό της δέσμευσης 
(ισόποσο ή διπλάσιο της υπέρβασης) κατατίθεται για πε¬ 
ρίοδο έξι μηνών σε άτοκο λογαριασμό καταθέσεων στην 
Τράπεζα της Ελλάδος με αξία την 2α Μάΐου 2000. 

4. Ο υπολογισμός των δεσμεύσεων σύμφωνα με την 
Πράξη ΣΝΠ 13/16.4.99, όπως ισχύει, θα γίνει με βάση τα 
υπόλοιπα της 5ης Ιανουάριου 2000 αντί της 31ης Δεκεμ¬ 
βρίου 1999. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα μέλη 

ΛΟΥΚΑΣ ΠΑΠΑΔΗΜΟΣ Ν. ΓΚΑΡΓΚΑΝΑΣ 

Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




